Cuneiform Tablet Kt 94/k 589b (AKT 6b 375)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na e-na-aḫ-DINGIR šu-a-šur ù en-um-a-šur qí-bi-ma um-ma ma-ma-ḫi-ir ù šu-ku-tum-ma 2 ma-na 15 GÍN KÙ.BABBAR ša šu-ku-tum a-na DAM.GÀR ḫa-bu-lu ša ṭup-pì-šu ḫa-ar-mì-im KÙ.BABBAR ku-nu-ki ša šu-ki-tim en-um-a-šur na-áš-a-ku-nu-tí ṭup-pá-am ša ḫu-bu-li-šu am-ra-ma ma-lá u₄-mu-šu e-tí-qú-ni 2 ta-aḫ-sí-is-té-en₆ pá-tí-té-en₆ lu-up-ta-ma iš-tí-it e-na-aḫ-DINGIR lu-kà-il₅ iš-tí-it šu-a-šur lu-kà-il₅ i-nu-mì šu-ku-tum iš-tí tám-kà-ri-im i-na-mu-ru-ú šu-ma li-bu-šu DAM.GÀR ma-lá u₄-mu-šu e-tí-qú-ni ṣí-ib-tám i-ṣé-er šu-ki-tim li-il₅-qé šu-ma ṣí-ib-tám lá i-lá-qé gi-mì-li a-na šu-ki-tim li-dí-ma li-ig-mì-il₅-šu KÙ.BABBAR ša ki-ma DAM.GÀR li-il₅-qé-ú-ma ṭup-pá-am ša ḫu-bu-ul šu-ki-tim šu-a-šur ù en-um-a-šur li-il₅-qé-ú